# DELI TELESA

## JEZIK

NAM PRI JEDI SPOROČI,

KAJ JE GRENKO, KAJ PA SLADKO,

IN ZA HRANO POSKRBI,

DA V GLOBINE ZDRSNE GLADKO.

## LASJE/LAS

KO RAST JIM OPEŠA,

OSTANE LE PLEŠA.

IZ KOŽE POGANJAJO

NA VRHU GLAVE,

GLAVNIKOM POLJUBLJAJO

TANKE ZOBE.

TANEK JE, NEMOČEN,

ČE DRŽI SE ZASE;

Z BRATCI PA V MOGOČE

GOZD NA GLAVI ZRASE.

## LULČEK

V BOMBAŽNIH HLAČKAH

MEVŽASTO SPI;

KADAR JE POLN,

KAKOR PALEC ŠTRLI.

## MLEČNI ZOB

IZPADE, ČEPRAV LAHKO JE PRAV ZDRAV,

DA PROSTOR BI MALO BOLJ TRDNEMU DAL.

## NOGI

ČEPRAV LE ENE HLAČE IMATA SESTRI DVE,

Z NJIMI GRESTA ZMERAJ HKRATI VEN OBE.

## NOS

GRIČEK NA OBRAZU JE,

VOHA IN PRED NAMI GRE,

VČASIH KIHNE, KAR SE DA,

PA DVE LUKNJICI IMA.

SKAKALNICA SREDI OBRAZA

JE ČISTO RDEČA OD MRAZA.

NAD OBRAZ SE HRIBČEK PNE,

KI IMA VOTLINI DVE –

SKOZNJU VLEČE HUD PREPIH,

KADAR SLIŠI SE: »A-ČIH!«

## OČI

TI NAS VIDIŠ, ME PA TEBE,

VIDIMO VSE, RAZEN SEBE.

SKOZI OKNI DVE V SVET

GLEDAŠ DALEČ IN ŠE DLJE.

MRAK VEČERNI JU ZASTRE;

JUTRO JU ODGRNE SPET.

## PRSTI

PET OTROK IZ ENE HIŠE,

PA SE VSAK DRUGAČE PIŠE.

JE BRATCEV PETERO,

NOBEDEN NAJMLAJŠI,

SREDNJI NAJVEČJI JE,

PETI NAJMANJŠI,

ČETRTI KRASI SE RAD,

DRUGI PA KAŽE,

A PRVI POMAGA,

DA JE DELO LAŽJE.

## PRSTI NA NOGI

NJIHOVI BRATJE VSEMU SO KOS:

PIŠEJO, BOŽAJO IN VRTAJO NOS.

ONI PA NA SEBE OPOZORIJO,

LE KADAR SEM KAM ZALETIJO IN BOLIJO.

## POPEK

OB ROJSTVU NAM BABICA

CEVKO PREREŽE

IN V ROŽNAT VOZLIČEK

KOŽO ZAVEŽE.

## ROKA

VSE, KAR POČNEŠ, DELAŠ Z NJO,

TRUDEN PODPREŠ Z NJO SI GLAVO.

Z NJO BOŽAŠ, POGLADIŠ,

POZDRAVIŠ, ŽELIŠ;

PREDMET ZAGRABIŠ,

ZA NOS SE DRŽIŠ.

## SRCE

ČLOVEK VSAK OB ROJSTVU URICO DOBI,

KI MU BIJE, TEČE PRAV DO KONCA DNI.

## USTA

ČE ČUTIŠ V ŽELODCU SKOMINE,

KER NEKAJ POJEDEL BI RAD,

SI HRANO PODAJ DO VOTLINE,

KI VODI V PREBAVNI TRAKT.

## UŠESA/UHLJA

ZVOKE, BESEDE IN ŠUME LOVE,

PREPLAŠENIM ZAJCEM

NAVPIČNO STOJE.

DVA ŠTRLEČA BRATA

ISTO GLAVO IMATA;

VSAK OD NJIJU PRIZADEVA

SI UJETI, KAR ODMEVA.

## ZOBJE

ZDRAVI, UMITI SREČNO BLESTE,

VSEGA SMO SITI, ČE NAS BOLE.

VSAK ČLOVEK SE BREZ NJIH RODI,

DA NE GRIZE MAME,

KADAR GA DOJI.